**Ministru kabineta rīkojuma „Par valsts nozīmes pasākumu starptautiskas nozīmes svētvietā Aglonā un tā nodrošināšanas un drošības plānu 2015. gadam” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Latvijas Republikas un Svētā Krēsla līguma 12. panta pirmā daļa un likuma „Par starptautiskas nozīmes svētvietu Aglonā” 7. pants.  Ministru kabineta 2010. gada 25. maija noteikumu Nr. 473 „Kārtība, kādā tiek noteikti valsts nozīmes pasākumi svētvietā Aglonā, kā arī nodrošināta to norise un finansēšana” (turpmāk – noteikumi Nr. 473) 9. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši noteikumu Nr.473 4. punktam Ministru kabineta noteikto valsts nozīmes pasākumu norises koordinēšanai svētvietā Ministru kabinets izveido rīcības komiteju. Rīcības komitejas darbību materiāltehniski nodrošina Tieslietu ministrija. Rīcības komitejas sastāvā atbilstoši noteikumu Nr.473 4. punktam ir pārstāvji no Aizsardzības ministrijas, Ekonomikas ministrijas, Finanšu ministrijas, Iekšlietu ministrijas, Vides aizsardzības un reģionālās attīstības ministrijas, Satiksmes ministrijas, Tieslietu ministrijas, Veselības ministrijas, Zemkopības ministrijas, Aglonas novada domes un Romas Katoļu Baznīcas Latvijā.  Saskaņā ar noteikumu Nr.473 9. punktu Tieslietu ministrija līdz kārtējā gada 1. jūnijam iesniedz priekšlikumus par atsevišķu pasākumu noteikšanu par valsts nozīmes pasākumiem, finansējuma apmēru ministrijām apstiprināto valsts budžeta bāzes izdevumu ietvaros un plāna projektu apstiprināšanai Ministru kabinetā.  Atbilstoši noteikumu Nr.473 7. punktam rīcības komiteja izvērtē to svētvietā paredzēto pasākumu plānu nākamajam gadam, kuri varētu būt valsts nozīmes pasākumi, kā arī draudzes iesniegto tāmi, budžeta pieprasījuma pamatotību un priekšlikumus par pasākumiem, kurus finansē no valsts budžeta līdzekļiem, un plānu.  Tieslietu ministrijā 2014. gada 10. martā tika saņemta 2014. gada 3. marta Romas Katoļu baznīcas Rēzeknes – Aglonas diecēzes bīskapa vēstule, kurā lūgts Ministru kabinetam atzīt par valstiski nozīmīgiem ikgadējos Dievmātes Debesīs uzņemšanas svētkus Aglonā (turpmāk – svētki) 2015. gadā, kā arī nodrošināt svētceļnieku un citu pilsoņu un ārvalstu viesu satiksmes organizēšanu, medicīnisko apkalpošanu un citus ar drošību saistītus pasākumus.  Lai nodrošinātu noteikumos Nr.473 paredzēto un izpildītu Latvijas Republikas un Svētā Krēsla līguma 12. panta pirmajā daļā un likuma „Par starptautiskas nozīmes svētvietu Aglonā” 7. pantā noteikto, Tieslietu ministrija 2014. gada 5. martā organizēja rīcības komitejas sēdi.  Rīcības komitejas sēdē tika nolemts piešķirt finansējumu šādu pasākumu nodrošināšanai:  1. Iekšlietu ministrijai:  1.1. ceļu satiksmes organizēšanai; personu un sabiedrības drošības garantēšanai, apsardzes veikšanai, ko nodrošinās Valsts policija;  1.2. ugunsdrošības un glābšanas profilaktisko pasākumu veikšanai, ko nodrošinās Valsts ugunsdzēsības un glābšanas dienests;  2. Veselības ministrijai:  2.1. neatliekamās medicīniskās palīdzības nodrošināšanai un koordinēšanai, ko nodrošinās Neatliekamās medicīniskās palīdzības dienests;  2.2. dzeramā ūdens mikrobioloģiskajai un ķīmiskajai izmeklēšanai, ko nodrošinās Veselības inspekcija.  3. Zemkopības ministrijai dzeramā ūdens kārtējā monitoringa programmas paraugu izmeklēšanai pēc pasūtījuma, ko nodrošinās valsts zinātniskais institūts „Pārtikas drošības, dzīvnieku veselības un vides zinātniskais institūts” Latgales reģionālajai nodaļa.  4. Tieslietu ministrijai:  4.1. atkritumu konteineru nomai un to kompleksai apkalpošanai;  4.2. pārvietojamo sabiedrisko tualešu nomai;  4.3. trīs dzeramā ūdens spiedbāku un divu dzeramā ūdens apgādes tīklu ūdensvadu profilaktiskā attīrīšana un dezinfekcija;  4.4. dzeramā ūdens apgādes sistēmas dezinficēšanai;  4.5. nepārtrauktas elektroapgādes garantēšanai pasākuma norises vietā;  4.6. notekūdeņu pārsūknēšanas, kanalizācijas sistēmas un santehnisko ierīču nepārtrauktas darbības garantēšanai;  4.7. apskaņošanas pakalpojumu nodrošināšanai;  4.8. ugunsgrēku profilaktisko pasākumu nodrošināšanai;  4.9. video translāciju nodrošināšanai;  4.10. Aglonas novada domei, lai nodrošinātu apmeklētāju drošību un kārtību Aglonas pašvaldības objektos un teritorijā.  5. Aizsardzības ministrijai atbalsta sniegšanai drošības un sabiedriskās kārtības nodrošināšanai svētku laikā, ko nodrošinās Zemessardze.  Salīdzinot ar 2014. gadā piešķirtajiem finanšu līdzekļiem, 2015. gadā papildus ir nepieciešami 9463 *euro*, t.sk.:  1) Tieslietu ministrijai 8424 *euro* – 6 084 *euro,* lai nodrošinātu video translāciju (ņemot vērā līdzekļu samazinājumu citiem pasākumiem, sīkāka informācija anotācijas III sadaļā), un 2340 *euro* Aglonas novada pašvaldībai, lai nodrošinātu svētku apmeklētāju drošību, kā arī kārtību un tīrību svētku laikā un pēc svētkiem Aglonas pašvaldības objektos un teritorijā. Papildus finansējums Aglonas novada domei iepriekš netika pieprasīts, jo 2007. gadā no reliģiskajai draudzei „Aglonas bazilikas draudze” papildus piešķirtajiem finanšu līdzekļiem tika iegādāts elektroģenerators, atkritumu konteineri, zāles pļaujmašīna, krūmgriezis un motorzāģis. Iepriekšējos gados Aglonas novada dome kārtības uzturēšanai piesaistīja personas, kuras bija reģistrējušās Nodarbinātības valsts aģentūrā kā bezdarbnieki un kuriem programmas „Cilvēkresursi un nodarbinātība” ietvaros tika piešķirta stipendija 100 latu apmērā (sabiedrībā tā saucamie „simtlatnieki”), kā arī šo darbinieku nodarbināšanai tika piešķirti darba rīki. 2013. un 2014.gadā Nodarbinātības valsts aģentūra vairs nepiešķīra līdzekļus nodarbinātības nodrošināšanai ar darba inventāru un izdevumus, kas saistīti ar autobusu paviljona uzkopšanu un atkritumu novākšanu pašvaldības teritorijā svētku laikā, kā arī pārējos ar tīrības uzturēšanu saistītos izdevumus pašvaldība segs no ietaupītajiem budžeta līdzekļiem, kas plānoti pašvaldības teritoriju uzturēšanai.  2) Aizsardzības ministrijai 1 039 *euro*, lai nodrošinātu kompensācijas apmēru zemessargiem atbilstoši Ministru kabineta 2010. gada 5. oktobra noteikumiem Nr.948 „Noteikumi par zemessargiem izmaksājamo dienesta uzdevumu izpildes un apmācību kompensāciju, Zemessardzes veterānu priekšnieka algu, kā arī zemessarga mantai nodarīto zaudējumu” un Ministru kabineta 2010.gada 29.jūnija noteikumiem Nr. 606 „Noteikumi par karavīra un zemessarga uzturdevas kompensācijas apmēru un izmaksāšanas kārtību”.  Pamatojums finansējuma palielināšanai ir norādīts šīs sākotnējās ietekmes novērtējuma ziņojuma (anotācijas) III sadaļā.  Tieslietu ministrija ir izstrādājusi valsts nozīmes pasākumu nodrošināšanas un drošības plānu starptautiskas nozīmes svētvietā Aglonā 2015. gadā, kas paredz pasākumu un uzdevumu kopumu, lai nodrošinātu svētku laikā sabiedrisko kārtību un ceļu satiksmes drošību, neatliekamās medicīniskās palīdzības sniegšanu nepieciešamības gadījumā, ugunsdrošību glābšanu nepieciešamības gadījumā, sabiedrības informēšanu, sabiedrības veselību un infrastruktūru un komunikāciju svētku norises laikā. |
| 3. | Projekta izstrādē iesaistītās institūcijas | Ministru kabineta rīkojums „Par valsts nozīmes pasākumu starptautiskas nozīmes svētvietā Aglonā un tā nodrošināšanas un drošības plānu 2015. gadam” un Valsts nozīmes pasākumu nodrošināšanas un drošības plāns starptautiskas nozīmes svētvietā Aglonā 2015. gadā izstrādāts sadarbībā ar Aizsardzības ministriju, Ekonomikas ministriju, Iekšlietu ministriju, Valsts policiju, Veselības ministriju, Veselības inspekciju, Neatliekamās medicīniskās palīdzības dienestu, Vides aizsardzības un reģionālās attīstības ministriju, Aglonas novada domi, Satiksmes ministriju, Zemkopības ministriju, valsts zinātnisko institūtu „Pārtikas drošības, dzīvnieku veselības un vides zinātniskais institūts”, reliģisko organizāciju „Aglonas bazilikas draudze”. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā dzīvojošie katoļu konfesijai piederīgie. Saskaņā ar reliģiskās organizācijas „Rīgas Metropolijas Romas katoļu kūrija” publiski sniegto informāciju Latvijā ir aptuveni 500 000 katoļu konfesijas piekritēju.  Saskaņā ar presē norādīto informāciju, 2013. gadā svētkus apmeklēja ap 115 000 cilvēku. Informējam, ka nav veikti pētījumi un statistikas apkopojumi par precīzu svētku apmeklētāju skaitu un konfesionālo piederību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2014** | | Turpmākie trīs gadi (*euro*) | | |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2014) gadu | Izmaiņas, salīdzinot ar kārtējo (2014) gadu | Izmaiņas, salīdzinot ar kārtējo (2014) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 116 462 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 116 462 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 116 462 | 0 | 9 463 | 0 | 0 |
| 2.1. valsts pamatbudžets | 116 462 | 0 | 9 463 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | -9 463 | 0 | 0 |
| 3.1. valsts pamatbudžets | 0 | 0 | -9 463 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | -9 463 | 0 | 0 |
| 5.1. valsts pamatbudžets | 0 | -9 463 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):  **2014. gads**  Saskaņā ar likumu „Par valsts budžetu 2014. gadam” Valsts nozīmes pasākuma starptautiskas nozīmes svētvietā Aglonā – Vissvētākās Jaunavas Marijas Debesīs uzņemšanas svētku norises nodrošināšanai ir piešķirti 116 462 *euro* turpmāk minēto pasākumu nodrošināšanai.  1. Iekšlietu ministrijai 25 129 *euro* t.sk.:  1.1. ceļu satiksmes organizēšanai, personu un sabiedrības drošības garantēšanai, apsardzes veikšanai (Valsts policija) 21 101 *euro*.  1.2. ugunsdrošības un glābšanas profilaktisko pasākumu veikšanai (VUGD) 4 028 *euro*.  2. Veselības ministrijai 38 850 *euro* t.sk.:  2.1. neatliekamās medicīniskās palīdzības nodrošināšanai un koordinēšanai, nepieciešamības gadījumā personu nodrošināšanai ar dzeramo ūdeni (NMPD) 38 342 *euro*.  2.2. dzeramā ūdens mikrobioloģiskajai un ķīmiskajai izmeklēšanai (Veselības inspekcija) 508 *euro.*  3. Zemkopības ministrijai (valsts zinātniskajam institūtam „Pārtikas drošības, dzīvnieku veselības un vides zinātniskais institūts” Latgales reģionālajai nodaļai dzeramā ūdens monitoringa izmeklējuma veikšanai 538 *euro*.  4. Tieslietu ministrijai 47 081 *euro* t.sk.:  4.1. atkritumu konteineru nomai un to kompleksai apkalpošanai 11 405 *euro*;  4.2. pārvietojamo sabiedrisko tualešu nomai 13 302 *euro;*  4.3. četru artēzisko urbumu, divu dzeramā ūdens spiedbāku un dzeramā ūdens apgādes tīkla cauruļvadu iekšējās virsmas ķīmiskajai attīrīšanai/dezinfekcijai un skalošanai 1 003 *euro*;  4.4. dzeramā ūdens apgādes sistēmas dezinficēšanai 976 *euro*;  4.5. nepārtrauktas elektroapgādes garantēšanai pasākuma norises vietā 2 050 *euro;*  4.6. notekūdeņu pārsūknēšanas, kanalizācijas sistēmas un santehnisko ierīču nepārtrauktas darbības garantēšanai 2 965 *euro;*  4.7. apskaņošanas pakalpojumu nodrošināšanai 14 115 *euro;*  4.8. ugunsgrēku profilaktisko pasākumu nodrošināšana 1 265 *euro*.  5. Aizsardzības ministrijai atbalsta sniegšanai drošības un sabiedriskās kārtības nodrošināšanai Aglonas svētku laikā 4 864 *euro*.  **2015. gads**  Valsts nozīmes pasākuma starptautiskas nozīmes svētvietā Aglonā – Vissvētākās Jaunavas Marijas Debesīs uzņemšanas svētku nodrošināšanai 2015. gadā nepieciešami 125 925 *euro* šādu pasākumu nodrošināšanai:  1. Iekšlietu ministrijai 25 129 *euro* t.sk.:  1.1. ceļu satiksmes organizēšanai, personu un sabiedrības drošības garantēšanai, apsardzes veikšanai (Valsts policija) 21 101 *euro*, kas paredzēti atlīdzības samaksai 210 darbiniekiem par dienesta pienākumu izpildi virs noteiktā dienesta pienākumu izpildes laika un par dienesta pienākumu izpildi nakts laikā, kā arī degvielas iegādei 1009 litru apmērā 48 auto ekipāžām.  1.2. ugunsdrošības un glābšanas profilaktisko pasākumu veikšanai (VUGD) 4 028 *euro*, kas paredzēti atlīdzības samaksai par dienesta pienākumu izpildi virs noteiktā dienesta pienākumu izpildes laika un par dienesta pienākumu izpildi nakts laikā, degvielas iegādei 70 litru apmērā, kā arī komandējuma izmaksu segšanai 4 darbiniekiem 4 dienām.  2. Veselības ministrijai 38 850 *euro* t.sk.:  2.1. neatliekamās medicīniskās palīdzības nodrošināšanai un koordinēšanai, Neatliekamās medicīniskās palīdzības dienestam (NMPD) 38 342 *euro*, kas paredzēti medpunktu izveidei, intensīvās terapijas brigādes darba nodrošināšanai, reanimācijas brigādes darba nodrošināšanai, ārsta palīgu brigāžu darba nodrošināšanai, vadības ārstu un pirmās palīdzības posteņu nodrošināšanai.  2.2. dzeramā ūdens mikrobioloģiskajai un ķīmiskajai izmeklēšanai (Veselības inspekcija) 508 *euro*, kas paredzēti laboratorisko izmeklējumu uzdevuma izstrādāšana fizikāli ķīmiskajiem un mikrobioloģiskajiem izmeklējumiem, paraugu ņemšanai fizikāli ķīmiskiem un mikrobioloģiskiem izmeklējumiem dzeramajam ūdenim (t.sk. Svētavota ūdenim), speciālista atzinuma sagatavošanai par testēšanas pārskatiem.  3. Zemkopības ministrijai (valsts zinātniskajam institūtam „Pārtikas drošības, dzīvnieku veselības un vides zinātniskais institūts” Latgales reģionālajai nodaļai) dzeramā ūdens kārtējā monitoringa programmas paraugu izmeklēšanai pēc pasūtījuma 538 *euro* (15 paraugi) un izmeklēšanai pēc šādiem rādītājiem: amonijs, duļķainība, *Escherichia coli* un koliformas, garša un smarža, krāsainība, elektrovadītspēja, ūdeņraža jonu koncentrācija un testēšanas pārskatu sagatavošanai.  4. Tieslietu ministrijai 55 505 *euro* t.sk.:  4.1. atkritumu konteineru nomai un to kompleksai apkalpošanai 11 405 *euro*, kas paredzēti 55 atkritumu konteineru ar tilpumu 1,1 m3 un 4 atkritumu konteineru ar tilpumu 7,0 m3 nomai un to izvešanai (kopumā plānots izvest 839 m3 atkritumu), kā arī cieto sadzīves atkritumu savākšanai, šķirošanai, pārvadāšanai un apglabāšanai, atkritumu konteineru uzstādīšanai, to remontam un uzturēšanai, mazgāšanai un dezinficēšanai.  4.2. pārvietojamo sabiedrisko tualešu nomai 13 032 *euro* t.sk.:  1.dienā 21 bio-tualešu noma un 2 roku mazgājamo ierīču noma.  2.dienā 42 bio-tualešu noma, 4 roku mazgājamo ierīču noma un to apkope.  3.dienā 77 bio-tualešu noma, 10 roku mazgājamo ierīču noma un to apkope.  4.dienā 77 bio-tualešu noma, 10 roku mazgājamo ierīču noma un to apkope.  Transportēšanas un uzstādīšanas izdevumi  4.3. trīs dzeramā ūdens spiedbāku un divu dzeramā ūdens apgādes tīklu ūdensvadu profilaktiskajai attīrīšanai un dezinfekcijai 768 *euro*, kas paredzēti Aglonas bazilikas un Aglonas katoļu ģimnāzijas trīs dzeramā ūdens spiedbāku attīrīšanai un dezinfekcijai, kā arī uzpildīšanai ar attīrīšanas un dezinfekcijas līdzekļu šķīdumu un ūdensvadu un spiedbāku skalošanai, nogulšņu un atlikušā reģenta izskalošanai, attīrīšanas un dezinfekcijas līdzekļu koncentrācijas mērījumu veikšanai.  4.4. dzeramā ūdens apgādes sistēmas dezinficēšanai 850 *euro*, kas paredzēti ūdens attīrīšanas stacijas apkopei, spiedfiltra atdzelžošanai, gaisa kompresora kondensāta izvadīšanai, filtrējošo materiālu maiņai un citiem dzeramā ūdens dezinficēšanas pakalpojumiem.  4.5. nepārtrauktas elektroapgādes garantēšanai pasākuma norises vietā 2 050 *euro*, kas paredzēti atlīdzības samaksai dežūrbrigādei, kas nodrošinās elektrisko iekārtu nepārtrauktu apkalpošanu, apgaismojuma pārbaudei un remontam, gaismas objektu un palīgmateriālu izmaksām, kā arī transporta izdevumiem.  4.6. notekūdeņu pārsūknēšanas, kanalizācijas sistēmas un santehnisko ierīču nepārtrauktas darbības garantēšanai 2 965 *euro*, kas paredzēti kanalizācijas sistēmas tīrīšanai, skalošanai un pārbaudei, bazilikas ūdensvadu un ar ūdeni skalojamo tualešu remontiem (santehniskie un metināšanas darbi), atlīdzības samaksai tehniskajai brigādei, kas būs atbildīga par avārijas tehnisko bojājumu novēršanu.  4.7. apskaņošanas pakalpojumu nodrošināšanai 14 115 *euro*, kas paredzēti dažādai skaņas aparatūras nomai (skandas, pastiprinātāji, statīvi, mikrofoni, līniju transformatori), kā arī skaņas apkalpošanas un transportēšanas izdevumu segšanai.  4.8. ugunsgrēku profilaktisko pasākumu nodrošināšanai – 1 265 *euro*, kas paredzēti ugunsdzēšamo aparātu apkopei, kā arī profilaktisko pasākumu nodrošināšanai (atbildīgā personāla pa ugunsdrošību apmācību, ugunsdrošības instrukcijas izstrādāšana, objektu apgādāšana ar ugunsdrošības un darba drošības zīmēm, norādēm).  4.9. video translāciju nodrošināšanai 6 715 *euro* (atbilstoši saņemtajam piedāvājumam)*,* kas paredzētiTV signāla translācijai uz citām Aglonas bazilikas teritorijas vietām (centrālajā laukumā, pie ieejas bazilikā, pie avotiņa) un visu ekrāniem nepieciešamo video aparatūru un komutācijas tehniku, kā arī iekārtu transportēšanu, uzstādīšanu un kvalificētu apkalpošanu pasākuma laikā un demontāžu pēc pasākuma.  4.10. Aglonas pašvaldībai nepieciešami finanšu līdzekļi 2 340 *euro* apmērā, lai svētku laikā nodrošinātu apmeklētāju drošību un kārtību Aglonas pašvaldības objektos un teritorijā. Lai nodrošinātu svētku apmeklētāju drošību un informētību par transporta maršrutiem un atiešanas/pienākšanas laikiem, ir nepieciešams nodrošināt apgaismojumu Aglonas centrā un autobusu paviljonā. Ņemot vērā, ka svētku apmeklētāji uzturēsies ne tikai Draudzes teritorijā, bet arī pašvaldības teritorijā, ir nepieciešams finansējums teritorijas uzkopšanai un sakārtošanai gan svētku laikā, gan pēc svētkiem.  5. Aizsardzības ministrijai atbalsta sniegšanai drošības un sabiedriskās kārtības nodrošināšanai Aglonas svētku laikā 5 903 *euro*, kas paredzēti dienesta uzdevumu izpildes kompensācijai zemessargiem, ēdināšanas izdevumi, degviela (481 litri dīzeļdegviela un 60 litri Ai 95 degviela), kā arī saimniecības preču iegādei, zemessargu uzturēšanās nodrošināšanai Aglonā svētku laikā.  **2015. gadā papildus** salīdzinot ar 2014. gadu un Ministru kabineta 2014. gada 18. marta sēdē (prot. Nr.17 44.§) pieņemto Informatīvo ziņojumu „Par valsts pamatbudžeta un valsts speciālā budžeta bāzi 2015., 2016. un 2017. gadam un bāzes izdevumos neiekļauto ministriju un citu centrālo valsts iestāžu iesniegto pasākumu sarakstu” Valsts nozīmes pasākuma starptautiskas nozīmes svētvietā Aglonā nodrošināšanai nepieciešami **9 463 *euro* t.sk.**:  Aizsardzības ministrijai 1 039 *euro* t.sk.:  Dienesta uzdevumu izpildes kompensāciju nodrošināšanai pilnā apmērā 399 *euro*;  Zemessargu ēdināšanas izdevumu nodrošināšanai pilnā apmērā 640 *euro.*  Tieslietu ministrijai 8 424 *euro* t.sk.:  Apmeklētāju drošības un kārtības nodrošināšanai Aglonas pašvaldības objektos un teritorijā 2 340 *euro*;  Videotranslāciju nodrošināšanai bazilikas teritorijā 6 715 *euro,* taču ņemot vērā, ka 2015.gadā punktos 4.2., 4.3. un 4.4. minētajos pasākumos nepieciešams mazāks līdzekļu apmērs, tad ietaupītos 631 *euro* var novirzīt videotranslāciju nodrošināšanai, līdz ar to videotranslāciju nodrošināšanai nepieciešami 6 084 *euro*. | | | | | |
| 7. Cita informācija | Finanšu ministrijai palielināt Tieslietu ministrijas (apakšprogrammas 09.04.00. „Valsts nozīmes pasākumu norises nodrošināšana starptautiskas nozīmes svētvietā Aglonā”) un Aizsardzības ministrijas (apakšprogrammas 22.10.00. „Starptautisko operāciju un Nacionālo bruņoto spēku personālsastāva centralizētais atalgojums”) bāzes izdevumus 2015. gadam un turpmākajiem gadiem attiecīgi par 8 424 *euro* un 1 039 *euro*, lai nodrošinātu Valsts nozīmes pasākuma starptautiskas nozīmes svētvietā Aglonā – Vissvētākās Jaunavas Marijas Debesīs uzņemšanas svētku norisi. | | | | |

*Anotācijas IV un V sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši noteikumu Nr. 473 4. punktam Ministru kabineta noteikto valsts nozīmes pasākumu norises koordinēšanai svētvietā izveido rīcības komiteju, kuras sastāvā ietilpst Aizsardzības ministrijas, Ekonomikas ministrijas, Finanšu ministrijas, Iekšlietu ministrijas, Vides aizsardzības un reģionālās attīstības ministrijas, Satiksmes ministrijas, Veselības ministrijas, Zemkopības ministrijas, Latgales reģiona attīstības padomes, Preiļu novada domes, Aglonas novada domes, reliģiskās organizācijas „Aglonas bazilikas draudze” pārstāvji.  Tiek organizētas rīcības komitejas sēdes, kuru laikā iesaistītās institūcijas izsaka viedokļus, komentārus, kā arī sniedz nepieciešamo informāciju. |
| 2. | Sabiedrības līdzdalība projekta izstrādē | Atbilstoši noteikumu Nr. 473 4. punktam rīcības komitejas sastāvā ir gan valsts pārvaldes pārstāvji, gan draudzes pārstāvji. |
| 3. | Sabiedrības līdzdalības rezultāti | Rīcības komitejā visi jautājumi tika pieņemti balsojot. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Veselības ministrija, Zemkopības ministrija, Satiksmes ministrija, Finanšu ministrija, Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

tieslietu ministre B.Broka

28.07.2014. 08:38

2684

D.Voitiņa

67046135; [Dana.Voitina@tm.gov.lv](mailto:Dana.Voitina@tm.gov.lv)